
Assalamalaikum Wa Rahmatullahi Wa Baraqatuhu!


Imam jedno vazno pitanje vezano za Tesbih-Namaz. Jedni kazu da je ta vrsta nafile Bida’, drugi kazu da je ***[Mustehab](https://pitajucene.com/search/Mustehab/answers/ "Pretraži odgovore za Mustehab")*** pa sam malo zbunjena. Uglavnom cujem dosta, dosta zbunjujuci komentara od ljudi koji imaju vise znanja od mene pa se odluci da se obratim vama.


U knjigi Hanefijskog Fikha stoji sledece:


Cetiri rekata tesbih-namaza, sa tri stotine puta izgovorenim rijecima tesbiha, spadaju u nafilu, a na osnovu hadisa koji prenose Ibn Abbas i Ebu Rafi’, u kojem se navodi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** saws rekao El-Abbasu ibn abdil-Muttalibu:


“Abbase, amidza, hoces li da te pocastim, da ti podarim, hoces li da s tobom ucinim deset djela? Ako ih ti ucinis, Allah ce ti oprostiti grijehe prijasnje i potonje, stare i nove, nehotice i hotimicno ucinjene, male i velike, tajno i javno pocinjene. Deset djela koje trebas uraditi su da klanjas cetiri rekata. Na svakom rekatu ces uciti Fatihu i suru. Kada zavrsis s ucenjem, izgovorit ces: Subhanallah vel-hamdu lillahi ve la ilahe illellahu vallahu ekber, petnaest puta. Zatim ces uciniti ruku’ i izgovorit to na ruku’u deset puta. Kada se ispravis poslije ruku’a, izgovorit ces deset puta.


Zatim ces otici na sedzdu i izgovoriti to deset puta. kada se vratis sa sedzde, izgovorit ces to deset puta. To je skupa sedamdeset i pet puta na jednom rekatu, a to ponovi na sva cetiri rekata. Ako mozes da ga klanjas jednom dnevno ucini to, a ako ne moze, onda jednom u sedmici. Ako to ne mozes, onda jednom u mjesecu, a ako nisi ni to u stanju uraditi, onda jednom godisnje. A ako, ipak, ni to ne mozes, onda bar jednom u zivotu!” ***[Hadis](https://pitajucene.com/search/Hadis/questions/ "Pretraži pitanja o hadisima")*** biljeze Ebu Davud, Et-Tirmizi i Ibn Madze.


Molim vas u ***[ime](https://pitajucene.com/search/ime/questions/ "Pretraži pitanja o imenima")*** Allaha swt da mi sto brze odgovorite, inshaAllah. JazakAllah Khair!


* 
* 
* 
* 
* 
* 
* 

 
Tesbih namaz

Alejkumusselam!


Islamski učenjaci imaju podijeljeno mišljenje oko namaza koji se zove Tespih-namaz. Njihovo razilaženje se vraća na razilaženje učenjaka oko ocjene (vjerodostojnosti ili slabosti) hadisa koji se prenosi o Tespih-namazu. Dio učenjaka ga ocjenjuje validnim da se po njemu radi dok druga skupina učenjaka smatra da je ***[hadis](https://pitajucene.com/search/Hadis/questions/ "Pretraži pitanja o hadisima")*** munker (jako slab). Oni koji prihvataju ovaj hadis čine to zbog mnoštva rivajeta u kojima je prenešen, iako su svi slabi, po njima se diže na stepen hasen (dobrog) hadisa.


Između onih koji ocjenjuju ovaj hadis dobrim si Ibn Hadžer u knjizi “Medžalisu emalil-ezkar” u kojoj je sabrao sve rivajete i sve što je o tome rečeno. Takođe, šejh Albani ocjenjuje vjerodostojnim ovaj hadis kod Ebu Davuda (1297) i Ibn Madže (1386) u rivajetu od El-‘Abbasa ibn Abdulmutalliba, radijallahu anhu.


Ispravno je da je ovaj hadis munker (jako slab) i šaz (oprečan vjerodostojnim hadisima) na čemu su mnogi učenjaci. Slabost ovih rivajeta se ogleda sa strane slabosti ravija u svim senedima, a njegova oprečnost drugim hadisima se ogleda sa strane načina klanjanja tog namaza jer takav vid klanjanja (onoga šta se uči) nije prenešen ni u jednom drugom dobrovoljnom namazu što ukazuje na njegovu čudnovatost. Prema tome, bliže je da klanjanje ovog namaza nije propisano zbog slabosti hadisa na koji se oslanja njegova propisanost.


S tim da treba napomenuti da oni koji klanjaju ovaj ***[namaz](https://pitajucene.com/search/Namaz/questions/ "Pretraži pitanja o namazu")***, uzimajući i slijedeći učenjake koji vide propisanost ovog namaza na osnovu spomenutog hadisa, nisu novotari niti je ovaj namaz novotarija zbog razilaženja učenjaka oko toga i zbog toga što se oni koji praktikuju ovaj namaz oslanjaju se na hadis (po njima dobrim i vjerodostojnim) i postupak mnogih od imama selefa ovog Ummeta. Ve billahi tevfik.


Odgovorio na pitanje:Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa :n-um.com


